Ilja Teppo

Ilja Teppo (s. 1981 Joensuu) on on suomalainen esiintyjä, lauluntekijä ja tapahtumatuottaja. Teppo on toiminut jo pitkään rajoja rikkovasti eri taidealojen kentillä. Ilja on toisen polven taiteilija. Hänen isänsä oli maineikas kuplettivirtuoosi Jaakko Teppo.
Uran syntyvaihde.
Vaikka lapsuudessa Ilja harrasti paljon musiikkia, hän vältteli pitkään sitä, että siitä tulisi ammatti. Hän opiskeli IB-tradenomiksi Pohjois-Karjalan Ammattikorkeakoulussa, opiskeli kansanmusiikkia Joensuun konservatoriossa, teki eri alojen töitä ja matkusteli ympäri maailmaa.
Aluksi Iljaa alettiin pyytää keikalle veljensä Johannes Tepon kanssa esittämään isänsä Jaakko Tepon lauluja. Sana alkoi kiiriä, että veljekset taitaa esiintymishommat ja repertuaariin alkoi tulla myös muita lauluja. Vuonna 2010 perustettiin sitten Kaukolasipartio yhtye, jossa soittivat veljesten lisäksi Neljästäkin Ruususta tuttu Kämy Kämäräinen, Pertti Feller ja Sampsa Asikainen. Kaukolasipartion perustamista (kesäkuu 2010) voi pitää ammattimaisen uran alkupisteenä. Kaukolasipartiolla oli ennen kaikkea Itä-Suomessa kulttibändin maine ja vuosina 2010-2021 se teki yhteensä noin 700 keikkaa.
Yhtye esiintyi hyvin aktiivisesti monenlaisissa tapahtumissa junanvaunukeikasta Kuninkuusraveihin ja leipähyllykeikasta Ilosaarirokkiin. Ennen laikkea se alkoi saada mainetta hyvin bile bändinä. Kaukolasipartio julkaisi kaksi omaa materiaalia sisältävää albumia: "Kaukolasipartio" (2012) ja "Enpä lähtis moittimaan" (2017). Vuonna 2021 Ilja kertoi lopettavansa yhtyeessä. Viimeisin keikkansa yhtye veti Joensuun Kimmelissä marraskuussa 2021.
Ilja Teppo musiikintekijänä.
Ilja Teppo siirtyi sooloartistiksi vuonna 2021. Ensimmäisen sooloalbuminsa, "Onnen osakkeita", Teppo julkaisi lokakuussa 2022. Levyltä varsinkin kappaleet "Laulu suomalaisista" ja "Puudeli" keräsivät paljon radiosoittoa. Yhteensä Teppo väittää tehneensä yli 1600 keikkaa. Valtosa keikkasuosiosta on ollut Savo-Karjala-alueella.
Ilja Teppo kulttuurintuottajana.
Ilja Teppo on toiminut toimitusjohtajana vuodesta 2010 kulttuuria tuottavassa Fun Pandemia Oy:ssä. Hän on toiminut tuottajana tai osatuottajana Jaskan näytelmien Suomen kiertueilla "Jaakko Teppo goes to Mallorca" (2011-2012), "Jaakko Teppo Huumorin ytimessä" ja "Jaska -musiikkikomediassa". Teppo toimi myös isänsä managerina vuodesta 2012 aina Jaakon kuolemaan (2024) saakka.
Vuonna 2016 Ilja kustansi yrityksellään isänsä Elämäkerta kirjan ”"Jaakko Teppo - Multakurkun muistelmia"”. Sen kirjoitti kirjailija Antti Heikkinen. Omakustanteena sitä myytiin huikea määrä miltei 14 000 kirjaa. Isän kuoleman jälkeen Tepon veljekset Ilja ja Johannes jatkavat isänsä taiteen ylläpitämistä erilaisin projektein.
Ilja on tuottanut yrityksellään näytelmiä myös Utran Uuteen Teatteriin. Hän on ollut tekemässä vuodesta 2019 näytelmiä Utraan Antti Heikkisen aisaparina.
Näitä ovat:
Erikoisuuksia.
Teppo opiskeli osan opinnoistaan Pietarin yliopistossa ja tällöin syntyi suomalaisten nuorten miesten muodostama yhtye Dusha Pitera, joka lauloi laulujaan venäjänkielellä. Bändi kiersi Pietarin ja Moskovan merkittävimpiä klubeja vuodesta 2007 aina bändin hajoamiseen 2011. Teppo toimi yhtyeen toisena laulaja-kitaristina ja lauluntekijänä.
Vuosi 2011 oli bändin merkityksellisin. Sen julkaisi ainoaksi jääneen albuminsa, esiintyi kotimaassaan Ilosaarirokissa ja kiersi Venäjällä rock-klubeja. Se voitti myös Venäjän suurimman bändikisan Metro on Stagen yhdessä 6 muun yhtyeen kanssa. Osanottajia kyseiseessä kisassa oli yli 1000. Palkinto oli esiintyä Metro-lehden järjestämä Metro On Stage -festivaalin päälavalla Moskovassa.
Metro On Stage -kilpailu ja Moskovassa järjestettävä finaalifestivaali sai erittäin merkittävän näkyvyyden Venäjällä sekä Metro-lehden 1,5 miljoonan levikin että kilpailun pääyhteistyökumppanin, venäläisen A-One -musiikkikanavan kautta. A-One tavoittaa noin 45 miljoonaa ihmistä ympäri Venäjää ja kanava myös kuvasi festivaalin.
Yksityiselämä.
Tepolla on vaimo ja kaksi lasta.